जिला चित्रकूट,ब्लाक मऊ, कस्बा मऊ, पुरवा भट्ठा। हिंया के फूलकुमारी का आरोप हवै कि समाजवादी पेंशन नहीं मिलत। यहै से 26 मई का पचास औरतें मिल के तहसील दिवस मा तहसीलदार अउर एस. डी. एम. का लिखित दरखास दीने हन। उंई जांच का भरोसा दिहिन सावित्री आशा अउर बिट्टी का कहब हवै कि समाजवादी पेशन का फार्म भरें एक साल होइगा हवै। अबै तक पेंशन नहीं मिलत । हम लोगन के एकौ बिसुवा जमीन नहीं आय। पेंशन के पात्र भी हन। यहै से परेशान होइके तहसील दिवस मा लिखित दीने रहेन। सचिव शिवनरेश का कहब हवै कि तीन सौ फार्म समाजवादी पेंशन के भरवाये गे रहै। वहिमा से डेढ़ सौ लोगन का समाजवादी पेंशन मिलै लाग हवै। अब जा के समाज कल्याण विभाग मा पता करिहौ। कि उनका पेंशन काहे नहीं मिलत। समाज कल्याण विभाग के बाबू आर. के. यादव कहिन कि उंई आपन पास बुक अउर आधार कार्ड लइके आवै तौ पता कीन जई।
मऊ तहसीलदार कतवारूराम कहिन कि जांच कराई जईं।
awa_Deva awa_Deva